מרכז הפרשה ביהושע שופטים/פרשה ד
הפרשה ד: יריחו- הריגול והכיבוש (ב', א-כד ; ו', א-כו)

תחום הפרשה

במסגרת החלוקה לפרשות, אנו רגילים לחלק את הספר לפרשות , לפי סדר הכתובים. כלומר, פרשה מתחילה במקום שהסתיימה קודמתה. אולם יש פרשות החופפות זו לזו, כלומר חלק של פרשה אחת שייך גם לפרשה הבאה אחריה. כך מצאנו שפגישת יהושע עם המלאך הייתה סיומה של פרשת פרקי המבוא (פרשה ב') ,מאידך היא גם שימשה כפתיחה לפרשת מלחמת יריחו. (ראה הערות 2, 12 ).
לעיתים פרשה יכולה להיות מורכבת מפרשיות שאינן עוקבות. כזו היא פרשת "יריחו- הריגול והכיבוש". הפרשה מורכבת משתי פרשיות שאינן רצופות: פרשת הריגול ביריחו (ב', א-כד) ופרשת כיבוש יריחו (ו', א-כו) 
אומנם שתי פרשיות אלה אינן כתובות ברצף, אולם שתיהן עוסקות באותו עניין והפרשיה השניה היא המשכה הישיר של הראשונה: פרשת כיבוש יריחו היא המשכה הישיר של הריגול ביריחו. יתר על כן לימוד פרשת הכיבוש בלבד במנותק מפרשת הריגול יהא חסר. בפרשת הכיבוש אנו קוראים על הצלתה של רחב ואיננו מבינים מדוע, אם לא נקרא גם את הפרשה העוסקת בריגול. הנה כי כן פרשת הכיבוש במלואה תלויה בקריאת פרשת הריגול כחלק מפרשת הכיבוש. ממילא יש הגיון רב להתיחס לשתיהן כפרשה אחת.
גבולות הפרשה ברורים לחלוטין: מעשה הריגול נתחם ע"י המסורה בפסקא לפני ואחרי (ב', א-כד). מאידך פרשת כיבוש יריחו נתחמת ב- ו', א-כו . 

ענייני הפרשה

מעשה המרגלים ביריחו.
ההכנות לנס הכיבוש.
נס נפילת חומות יריחו.
כיבוש יריחו.
הצלת רחב ובני ביתה.
שבועת יהושע שלא לבנות את יריחו.

מרכז הפרשה

הפרשה כולה
ב':24; ו:26 
סך כל הפסוקים=50

מחצית א'
פרק ב':23 
סך כל הפסוקים=23
מרכז

 "ויאמרו אל יהושע כי נתן ה' בידנו את כל הארץ וגם נמגו כל ישבי הארץ מפנינו"
                                                            (ב', כד)  
 "ויריחו סגרת ומסגרת מפני בני ישראל אין יוצא ואין בא: ויאמר ה' אל יהושע ראה נתתי בידך את יריחו ואת מלכה גבורי החיל" 
                                                            (ו',א-ב)

מחצית ב'
פרק ו':
סך כל הפסוקים 24
למשמעות הרעיון המרכזי

הפסוקים שבמרכז מדגישים את כל תפיסת המלחמה בספר יהושע בפרט ובתנ"ך בכלל. אפשר לכנות זאת כתורת הלחימה של עם ישראל: ה' הוא הקובע מי ינצח ומי יפסיד, ה' הוא העושה את המלחמה ואת ההיסטוריה. ה' הוא הנותן את הניצחון בידי ישראל.
אך כדי שעמ"י ינצח בסיוע ה', הדבר תלוי בכך שעמ"י מאמין בכך ומכיר בכך שה' הוא העושה את המלחמה. אכן הדברים כתובים בשלושת פסוקי המרכז: ראשית העם מאמין בכך "כי נתן ה' בידנו את כל הארץ". אשר על כן אפילו אם "יריחו סגרת ומסגרת...", ה' מבטיח ליהושע  "ראה נתתי בידך את יריחו ואת מלכה".
ביטוי זה שה' הוא הנותן את הניצחון יופיע בספר יהושע 12 פעמים! פעמיים במסגרת ההקדמה לספר, פעמיים עוד לפני המלחמות(דברי רחב למרגלים ודברי המרגלים ליהושע), ושמונה פעמים במסגרת המלחמות. להלן פירוט כל האיזכורים בספר.

ה' הוא הנותן את הארץ

כל האיזכורים בספר יהושע:
			

5	מלחמת יריחו	ה' ליהושע	"ראה נתתי בידך את יריחו ואת מלכה גבורי החיל" (ו',ב).
6	מלחמת העי	ה' ליהושע	"...וקום עלה העי ראה נתתי בידך את מלך העי" (ח', א).
7	מלחמת העי	ה' ליהושע	"...כי בידך אתננה..." (ח', יח).
8	מלחמת הדרום	ה' ליהושע	"אל תירא מהם כי בידך נתתים"  (י', ח).
9	מלחמת הדרום	דברי הכתוב	"ויתן ה' גם אותה ביד ישראל" (י', ל).
10	מלחמת הדרום	דברי הכתוב	"ויתן ה' את לכיש ביד ישראל"(י', לב).
11	מלחמת הדרום	דברי הכתוב	"כי ה' אלקי ישראל נלחם לישראל" (י', מב).
12	מלחמת הצפון	ה' ליהושע	"...אנכי נתן את כלם חללים לפני ישראל" (י"א, ו).